钦定古今图书集成/明伦汇编/氏族典/第411卷 > 《廖用贤尚友录》 > 杜棱
## 钦定古今图书集成/明伦汇编/氏族典/第411卷 > 《廖用贤尚友录》 > 杜棱

按《陈书杜棱传》，“棱字雄盛，吴郡钱塘人也。世为县大
姓。棱事梁广州刺史萧暎。暎卒，从高祖恒典书记。侯
景之乱，命棱将领平蔡路养、李迁仕皆有功。梁元帝
承制，授棱仁威将军、石州刺史、上陌县侯。高祖东征
杜龛等，留棱居守。徐嗣徽、任约引齐寇攻台城，棱随
方抗拒。贼平，以功除丹阳尹。永定元年，迁中领军。高”

侯，出为晋陵太守。二年，征为侍中，寻迁翊左将军。废
帝即位，迁镇右将军。太建元年，出为吴兴太守。二年，
征为侍中、护军将军。三年，以公事免侍中、护军。四年，
复为侍中、右光禄大夫。卒于官，谥曰“成。”子安世嗣。